Document ID: /roh_data/filtered/fineweb-2-filterrobots_roh.jsonl.gz/30120

Clubs da sport professiunals dastgan quintar cun contribuziuns a fonds-perdu da totalmain 115 milliuns francs. Cundiziun è ch'ils clubs scursaneschan ils salaris. Quai han tant il Cussegl naziunal sco er il Cussegl dals chantuns decidì. Ils salaris che sajan gia vegnids scursanids pervi da la pandemia, sajan da resguardar en quest cas. Plinavant poi dar excepziuns per clubs che han la paja ch'è gia in bun tant sut la media da las ligas correspundentas.
Ussa ston las duas chombras anc decider, schebain la lescha duai vegnir declerada sco urgenta. Mo sche quai è il cas, po ella entrar en vigur damaun suenter la votaziun finala.